	[image: image1.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-02652/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНOJ улици бр 18-20, у БЕОГРАДУ, ПИБ: 100050474, Матични број: 07003269,  испуњава прописане стандарде за акредитацију студијског програма ОАС4 - АНДРАГОГИЈА у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНОЈ улици бр 18-20 у БЕОГРАДУ, је дана 23.12.2013.године поднела захтев за акредитацију студијског програма ОАС4 - АНДРАГОГИЈА у оквиру поља друштвено-хуманистичких наука под бројем 612-00-02652/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТА У БЕОГРАДУ-ФИЛОЗОФСКОГ ФАКУЛТЕТА и предлог одлуке, достављени су Комисији за акредитацију и проверу квалитета.
Студијски програм Основне академске студије Андрагогија припада Образовно-научном пољу друштвено-хуманистичких наука и области Педагошких и андрагошких наука и у складу је са законом и листом области коју је утврдио Национални савет. Предложено звање дипломирани андрагог у складу је са Листом звања НСВО. Дужина студија од четири године (8 семестара) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240. Планирани број студената који ће се уписати на овај студијски програм је 30.

Установа је приложила одлуку о усвајању студијског програма коју је донелo Наставно-научно веће Филозофског факултета дана 27.06.2013.године, и одлуку Сената Универзитета у Београду од 16.октобра 2013.године.
Програм је предвиђен за извођење на српском језику.
Основни квантитативни подаци о програму су:

1. Назив дипломе: Дипломирани андрагог
2. Да ли је у складу са листом НСВО: ДА
3. Број наставника на студијском програму= 18
      Број наставника са пуним радним временом=  15

            Број наставника са непуним радним временом=  3



Број наставника ангажованих по уговору=  0

4. Број сарадника на студијском програму= 7
5. Број сарадника са пуним радним временом=  7
Број сарадника са непуним радним временом=  0

Број сарадника ангажованих по уговору=  0

6. Трајање програма =   8 семестaра (4 годинe)
7. Број ЕСПБ бодова =  240

8. Број студената који се уписује на прву годину= 30
9. Укупан број студената на свим годинама=  120
10. Просечан број часова активне наставе недељно по години= I- (29+20)/2=24.5, II- (34.38+32.30)/2=33.34, III- (29.83+33.70)/2=31.76, IV- (30.43+26.42)/2=28.42,
	17.00 + 12.00 +  0.00( +  0.00) = 29.00, 37.00

	12.00 +  8.00 +  0.00( +  0.00) = 20.00, 23.00

	18.19 + 16.19 +  0.00( +  0.00) = 34.38, 30.00

	17.27 + 15.03 +  0.00( +  0.00) = 32.30, 30.00

	14.34 + 15.49 +  0.00( +  0.00) = 29.83, 30.00

	15.89 + 17.81 +  0.00( +  0.00) = 33.70, 30.00

	15.54 + 14.89 +  0.00( +  0.00) = 30.43, 30.00

	12.68 + 13.74 +  0.00( +  0.00) = 26.42, 30.00



1.  Просечан број часова предавања недељно по години= I- (17+12)/2=14.5, II- (18.19+17.27)/2=17.63, III- (14.34+15.89)/2=14.62, IV- (15.54+12.68)/2=14.11,
2. Проценти предмета по категоријама - АО=28.60, ТМ=18.61, НС=35.87, СA=16.92.

3. Проценат изборности на програму =  20.42
4. Просечно оптерећење наставника на програму = 2,66 (просечно оптерећење у Установи: 5.94)
5. Просечно оптерећење сарадника на програму = 7,46 (просечно оптерећење у Установи: 10.20)
6. Проценат наставе коју држе наставници са пуним радним временом =  89.48

7. Број библиотечких јединица релевантних за студијски програм =  дат je линк библиотеке

Студијски програм Основних академских студија Андрагогија (240 ЕСПБ) формиран је у складу са принципима дефинисаним Законом о високом образовању Републике Србије као и Болоњском декларацијом, садржи све законом предвиђене елементе и има предвиђени број ЕСПБ бодова. Подаци о студијском програму налазе се на сајту установе (www.f.bg.ac.rs ). 

Сврха студијског програма Основних академских студија Андрагогија је јасно и недвосмислено формулисана и у складу је са основним задацима и  циљевима установе. Основна сврха овог програма је оспособљавање стручњака за професионално деловање у систему образовања и учења одраслих и коришћење образовања и учења одраслих као инструмента промоције и подршке индивидуалном и друштвеном развоју.
Студијски програм Основних академских студија Андрагогија има јасно дефинисане циљеве. Циљеви програма укључују постизање адекватних компетенција и овладавање специфичним вештинама које су неопходне за рад дипломираног андрагога.  Основне академске студије андрагогије усмерене су на стицање знања и развијање способности, вредности и вештинa неопходних за професионални рад у подручју образовања и учења одраслих, као и за даље образовање и стручно усавршавање. Специфични циљеви академских студија андрагогије односе се на развој капацитета и способности за усвајање и разумевање андрагошких идеја, теорија, концепција, принципа и појмова, затим на  разумевање одрасле особе као продукта историјског и социјално-културног контекста и развојних могућности и баријера у одралом добу, као и разумевање феномена обрзовања и учења одраслих, услова и начина на који се они остварују.
Савладавањем  студијског програма  студент  стиче  опште  и  предметно-специфичне способности које омогућавају квалитетно обављање стручне и професионалне делатности. Студент након окончања основних академских студија Андрагогија треба да разуме теоријску заснованост андрагогије и њен методолошко-епистемолошки статус; познаје различите концепције андрагогије и европску праксу образовања одраслих, као и различите теорије и концепције релевантне за разумевање развоја одраслих и њихово функционисање у различитим доменима (породица, рад, учење, социјално окружење, слободно време) и специфичним контекстима, укључујући и основне методе, технике и процедуре прикупљања, систематизације и анализе података у образовању и учењу одраслих.
Структура курикулума студијског програма Основних академских студија Андрагогијa (240 ЕСПБ) обухвата распоред предмета по семестрима, фонд часова и број ЕСПБ.  Студијски програм обухвата 34 обавезна предмета, укључујући и страни језик, као и 54 изборна предмета са различитих студијских група Филозофског факултета. Укупан број ЕСПБ бодова на четири године студија износи 240, од којих изборним предметима припада 35 ЕСПБ (21,41%). 
У књизи предмета дат је опис предмета са називом, типом предмета,  семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Студијски програм је усклађен са савременим светским токовима и стањем струке у пољу друштвено-хуманистичких и упоредив је са сличним програмима на иностраним високошколским установама, а посебно у оквиру европског образовног простора. Установа је документовала усклађеност са студијским програмима на следећим факултетима/универзитетима: Faculty of Arts (Filozofická fakulta) UNIVERZITAKARLOVA V PRAZE, Чешка Република, /201-300 место на Шангајској листи универзитета 2012/; Студијски програм: Andragogika a personální řízení, (Andragogija i menadžment ljudskih resursa); Filozofska fakulteta UNIVERZE V LJUBLJANI, Oddelek za pedagogiko in andragogiko, Словенија, /401-500 место на Шангајској листи универзитета 2012/; Студијски програм: Pedagogika in Andragogika; Dvopredmetni Pedagogika in Andragogika; UNIVERSITY OF HELSINKI, Faculty of Behavioural Sciences, Institute of Behavioural Sciences, Финска, /73. место на Шангајској листи универзитета 2012/; Студијски програм: Education, general and adult education, (Образовање, опште и образовање одраслих); UNIVERSITY OF JYVÄSKYLÄ, Department of Education, Финска, /401-500 место на Шангајској листи универзитета 2012/; Студијски програм: Education and Adult education, (Образовање и образовање одраслих); и THE UNIVERSITY OF GEORGIA, College of Education, Сједињене Америчке Државе, /101-150 место на Шангајској листи универзитета 2012/; Студијски програм: Adult education, варијанте: Recreation and Leisure Studies / Workforce Education.  Наведене су и доступне web адресе програма са са којима је програм усклађен и усаглашен. 

Студијски програм Основних академских студија Андрагогија усаглашен је са другим програмима који се изводе на Универзитету у Београду, Филозофском факултету. 

Универзитет у Београду, Филозофски факултет, уписује 30 студента на студијски програм Основних академских студија Андрагогијa, што је у складу са  просторним и кадровским могућностима Установе. На студије се могу уписати  кандидати који имају средње образовање у четворогодишњем трајању. Конкурс за упис садржи: број студената, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед као и висину школарине коју плаћају студенти чије се студирање не финансира из буџета. Редослед кандидата за упис на прву годину основних студија утврђује се на основу општег успеха постигнутог у средњем образовању и резултата на пријемном испиту. Право уписа на студије стиче кандидат који је на ранг листи рангиран у оквиру утврђеног броја студената. Кандидати који конкуришу за упис на студијски програм ОАС Андрагогија полажу пријемни испит који се састоји из Теста опште информисаности Теста знања из одговарајуће области.

Полагањем сваког испита студенти стичу одређени број ЕСПБ бодова, а број ЕСПБ утврђен је за сваки предмет према јединственој методологији. Успешност савладавања одређеног предмета прати се током наставе. Сваки предмет из студијског програма има јасан и јавно објављен начин стицања поена у оквиру предиспитних активности, као и на испиту. Код свих предмета вредновање рада студента одговара стандарду по коме студент може да стекне укупно 100 поена и то 30-70 поена на предиспитним обавезама и 30-70 поена на испиту. 
Универзитет у БЕОГРАДУ, Филозофски факултет, ангажује 226 наставника, од тога 208 у радном односу са пуним радним временом и 18 наставника са непуним радним временом. Електронски формулар садржи и имена 42 сарадника, од чега је 39 сарадника у радном односу са пуним радним временом и 3 сарадника са непуним радним временом (50%). Према Електронском формулару просечно оптерећење наставника у установи је 5,94, а сарадника 10,20 часова активне наставе недељно, што је у складу са прописаним стандардима. Наставници запослени са пуним радним временом у Установи држе 94,82 % наставе. Научне квалификације наставног особља одговарају образовно научном пољу и нивоу њиховог задужења.

На студијском програму ОСНОВНИХ АКАДЕМСКИХ СТУДИЈА АНДРАГОГИЈА ангажовано је 18 наставника, од тога 15 наставника са пуним радним временом у Установи (100%) и 3 наставника са мање од 100% радног времена, као и 7 сарадника, сви ангажовани са пуним радним временом у Установи. Оптерећење наставника на овом студијском програму је 2.66 часова недељно, а сарадника 7.46 часова недељно. Наставници запослени са пуним радним временом у Установи држе 89.48% наставе.
Факултет располаже сопственом зградом површине 18938,98 m2. С обзиром на то да на све студијске програме који су у поступку акредитације Факултет планира упис 3810 студента, то износи 4.97  m2 по студенту, што одговара стандарду за извођење наставе у једној или две смене. Факултет располаже амфитеатром, учионицама, комјутерском лабораторијом, библиотекама, читаоницама и другим простором потребним за реализацију студијског програма. Факултет поседује и одговарајућу техничку опрему: графоскопе, компјутере, видео-пројекторе, штампаче итд. Све учионице опремљене су компјутерима и LCD пројекторима. Студентима су на располагању и рачунарске учионице, са могућношћу коришћења интернет мреже. Обезбеђена је потребна техничка опрема за савремено извођене наставе. Библиотека располаже богатим фондом библиотечких јединица, који обухвата литературу предвиђену програмима студијских предмета. За сваки предмет постоји довољан број примерака уџбеничке и друге литературе. На факултету је развијена рачунaрска мрежа која омогућава наставницима, сарадницима и студентима коришћење доступних електорнских база података, међународних часописа и друге релевантне литературе. Установа је обезбедила одговарајући радни простор за наставнике и сараднике.
Универзитет у Београду, Филозофски факултет, има Стратегију обезбеђења квалитета која представља дугорочну оријентацију у остваривању свих образовних, стручних и других активности. На Факултету је формирана Комисија за праћење квалитета из реда наставника, сарадника, ненаставног особља и студената, чији рад је регулисан одређеним документима. Комисију чини 14 чланова, од којих су 2 члана студенти. Постоје механизми за спровођење стратегије обезбеђивања квалитета. Процена квалитета се спроводи континуирано, кроз анкетирање о раду Факултета, квалитету студијског програма и наставног процеса. Резултати анкетирања су полазна основа за планирање и предузимање корективних мера.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ за студијски програм ОАС4 - АНДРАГОГИЈА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

УВЕРЕЊЕ
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНОЈ улици бр 18-20, у БЕОГРАДУ, ПИБ: 100050474, Матични број: 07003269, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма ОАС4 - АНДРАГОГИЈА у оквиру поља друштвено-хуманистичких наука и то за 30 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

